open-index/open-wikipedia-markdown huggingface dataset:
Κύπελλο Ελλάδος ποδοσφαίρου ανδρών 2013-14

Η **72η διοργάνωση** του Κυπέλλου Ελλάδος ποδοσφαίρου ανδρών για την περίοδο 2013-14 πραγματοποιήθηκε με τη συμμετοχή 46 ομάδων των δύο επαγγελματικών κατηγοριών (Σούπερ Λιγκ και Φούτμπολ Λιγκ) ενώ οι ομάδες της Γ΄ Εθνικής, η οποία μετατράπηκε σε ερασιτεχνική κατηγορία, μετείχαν σε μια νέα διοργάνωση κυπέλλου που ονομάστηκε Κύπελλο Γ΄ Εθνικής. Κυπελλούχος αναδείχτηκε η ομάδα του Παναθηναϊκού επικρατώντας στον τελικό, που διεξήχθη στο Ο.Α.Κ.Α., του ΠΑΟΚ με 4-1.

## 1η φάση
Συμμετείχαν μόνο οι 28 ομάδες της Φούτμπολ Λιγκ. Οι αγώνες ήταν μονοί και διεξήχθησαν στις 14, 15 και 18 Σεπτεμβρίου 2013.

|}

## 2η φάση
Συμμετείχαν και οι 18 ομάδες της Α΄ Εθνικής και οι αγώνες ήταν διπλοί. Οι αγώνες της Β΄ φάσης διεξήχθησαν στις 25-26 Σεπτεμβρίου και 30-31 Οκτωβρίου 2013.

|}

## 3η φάση

|}

## Προημιτελική φάση

|}

## Ημιτελική φάση

 
|}

## Τελικός αγώνας

## Πηγές

*Ιστοσελίδα της ΕΠΟ - Κύπελλο Ελλάδας 2013-14.
*1η φάση: Τα αποτελέσματα. 
*Sentragoal.gr 

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2013-2014
Σαντζάκι της Νις

Το **σαντζάκι της Νις** (*[[τουρκικά]]: Niş Sancağı, [[σερβικά]]: Нишки санџак, [[βουλγαρικά]]: Нишки санджак, [[αλβανικά]]: Sanxhaku i Nishit*) ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νις όπου οφείλει και το όνομα του. 

Η Νις καταλήφθηκε από τους Οθωμανούς το 1375 για να καταληφθεί το 1443 από τον Ιωάννη Ουνιάδη. Μετά το 1443 ήταν υπό τον έλεγχο του Τζούραντ Μπράνκοβιτς έως το 1448 που κατακτήθηκε πάλι από τους Οθωμανούς και παρέμεινε υπό τον έλεγχό τους για τα επόμενα 241 χρόνια. 

Ο Μιντχάντ Πασάς ήταν ένας από τους πιο αξιόλογους διοικητές του Σαντζακίου της Νις όπου με μεταρρυθμίσεις οργάνωσε το σαντζάκι, ήταν διοικητής του την περίοδο 1861 - 1864.

Το Σαντζάκι της Νις έγινε μέρος της βιλαετίου του Δούναβη όταν αυτό δημιουργήθηκε το 1864. Το 1868 στο Σαντζάκι της Νις μαζί με το Σαντζάκι του Πρίζρεν, το Σαντζάκι Σκοπίων και το Σαντζάκι της Δίβρης δημιούργησαν ένα νέο βιλαέτι το Βιλαέτι του Πρίζρεν που υπήρχε μέχρι το 1877.  Το 1871 στο Σαντζάκι της Νις μαζί με το Σαντζάκι του Νόβι Παζάρ αποσπάστηκαν σε ένα νέο οθωμανικό βιλαέτι το Βιλαέτι του Νόβι Παζάρ όπου διήρκεσε λιγότερο από ένα χρόνο και τα δύο Σατζάκια επέστρεψαν στην προηγούμενη κατάσταση.

Το μεγαλύτερο μέρος του Σαντζακίου της Νις προσαρτήθηκε από το Πριγκιπάτο της Σερβίας μετά το Ρωσοτουρκικό πόλεμο  του 1877-1878, ενώ το μικρότερο μέρος μαζί με το Σαντζάκι της Σόφιας προσαρτήθηκαν από το Πριγκιπάτο της Βουλγαρίας.

## Διοικητική διαίρεση
Το Σαντζάκι διαιρούνταν σε Καζάδες:
* Νις
* Πίροτ
* Λέσκοβατς
* Βράνιε
* Κουρουσουμλία
* Προκούπλιε 
* Τραν (σήμερα στη Βουλγαρία)

## Αναφορές
* Vendosja dhe pozita e shqipëtarëve të Sanxhakut të Nishit, Sabit Uka (1993) (αλβανικά)
* Life and activity of Albanians in the Sanjak of Nish up to 1912, Sabit Uka (2004) (αγγλικά

## Παραπομπές


Κατηγορία:Οθωμανική διοικητική διαίρεση της Σερβίας
Κατηγορία:Νις (Σερβία)
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Οθωμανική διοικητική διαίρεση της Βουλγαρίας
Κατηγορία:Ιστορία της Βουλγαρίας
Στενά του Ορμούζ

thumb|215x215px|Δορυφορική εικόνα των στενών
Τα **Στενά του Ορμούζ** ή **Πορθμός του Ορμούζ** (περσικά: تَنگِه هُرمُز, *Τανγκέζ-γιε Χορμόζ*, , *Μαντίκ Χουρμούζ*) είναι πορθμός ανάμεσα στον κόλπο του Ομάν και τον Περσικό Κόλπο. Είναι το μόνο θαλάσσιο πέρασμα για τον Περσικό Κόλπο και γι' αυτό έχουν μεγάλη στρατηγική σημασία. Στα βόρεια βρίσκεται το Ιράν και στα νότια τα Ηνωμένα Αραβικά Εμιράτα και το Μουσαντάν, ένα εξκλάβιο του Ομάν. Στο στενότερο σημείο τους, τα στενά έχουν πλάτος 29 ναυτικά μίλια (54 χιλιόμετρα). Περίπου το 35% του πετρελαίου που μεταφέρεται μέσω ακτοπλοϊκών (και 20% των συνολικών) μεταφορών περνάει από τα Στενά του Ορμούζ.

Από το 2019, το ένα τρίτο του παγκόσμιου υγροποιημένου φυσικού αερίου και σχεδόν το 25% της συνολικής παγκόσμιας κατανάλωσης πετρελαίου περνούσαν από τα στενά, καθιστώντας τα μια εξαιρετικά σημαντική στρατηγική τοποθεσία για το διεθνές εμπόριο. 

Στις 22 Ιουνίου 2025, το ιρανικό κοινοβούλιο ψήφισε το κλείσιμο των Στενών του Ορμούζ, σε απάντηση στις επιθέσεις των ΗΠΑ στις ιρανικές πυρηνικές εγκαταστάσεις. Η απόφαση εκκρεμεί την έγκριση του Ανώτατου Συμβουλίου Εθνικής Ασφαλείας της Ισλαμικής Δημοκρατίας.

Η πρώτη φορά που επιχειρήθηκε το κλείσιμο των στενών ξεκίνησε κατά τη διάρκεια των επιθέσεων Ισραήλ-ΗΠΑ στο Ιράν, στις 28 Φεβρουαρίου 2026 από τους φρουρούς της επανάστασης.

## Παραπομπές


## Εξωτερικοί σύνδεσμοι
* 


Κατηγορία:Περσικός Κόλπος
Κατηγορία:Αραβία
Κατηγορία:Γεωγραφία της Μέσης Ανατολής
Ορμούζ
Ορμούζ
Ορμούζ
Βιλαέτι του Πρίζρεν

Το **Βιλαέτι του Πρίζρεν** ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Πρίζρεν όπου οφείλει και το όνομα του. 

Το βιλαέτι δημιουργήθηκε το 1868 όταν αποσπάστηκαν το Σαντζάκι της Νις, το Σαντζάκι του Πρίζρεν, το Σαντζάκι Σκοπίων και το Σαντζάκι της Δίβρης δημιούργησαν το νέο βιλαέτι που υπήρξε μέχρι το 1877. Το βιλαέτι περιλάμβανε εδάφη της σημερινής Σερβίας, Βόρεια Μακεδονία, και του Κοσσυφοπεδίου.

## Διοικητική διαίρεση
* Σαντζάκι της Νις
* Σαντζάκι του Πρίζρεν
* Σαντζάκι των Σκοπίων
* Σαντζάκι της Δίβρης

## Πηγές
* 
* 
* 

Κατηγορία:Οθωμανική διοικητική διαίρεση της Σερβίας
Πρiζρεν
Κατηγορία:Οθωμανική Βόρεια Μακεδονία
Βιλαέτι του Νόβι Παζάρ

Το **Βιλαέτι του Νόβι Παζάρ** ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νόβι Παζάρ όπου οφείλει και το όνομα του. 

Το βιλαέτι δημιουργήθηκε το 1871 όταν το Σαντζάκι της Νις αποσπάστηκε από το Βιλαέτι του Πρίζρεν μαζί με το Σαντζάκι του Νόβι Παζάρ που αποσπάστηκε από το Βιλαέτι του Κοσσυφοπεδίου σε ένα νέο οθωμανικό βιλαέτι το "Βιλαέτι του Νόβι Παζάρ" όπου διήρκεσε λιγότερο από ένα χρόνο και τα δύο Σατζάκια επέστρεψαν στην προηγούμενη κατάσταση.

## Διοικητική διαίρεση
* Σαντζάκι της Νις
* Σαντζάκι του Νόβι Παζάρ

## Αναφορές
* 

Κατηγορία:Οθωμανική διοικητική διαίρεση της Σερβίας
Νοβι Παζαρ
Κατηγορία:Οθωμανικό Κοσσυφοπέδιο
Momoiro Clover Z

Οι **Momoiro Clover Z** (ιαπωνικά: ももいろクローバーZ, Χέπμπορν: Momoiro Kurōbā Zetto, κυριολεκτικά «ροζ τριφύλλι Z») είναι ένα Ιαπωνικό συγκρότημα το οποίο αποτελείται αποκλειστικά από γυναίκες. Το συγκρότημα δημιουργήθηκε την άνοιξη του 2008 από τον Stardust Promotion.

## Μέλη

### Πρώην μέλη

**Άλλες**
* Ρουνα Γιουμικαβα (ιαπ. 弓川 留奈 *Yumikawa Runa*, 4 Φεβρουαρίου 1994)
* Τσουκινα Τακαι (ιαπ. 高井 つき奈 *Takai Tsukina*, 6 Ιουλίου 1995)
* Μιγιου Wαγκαβα (ιαπ. 和川 未優 *Wagawa Miyū*, 19 Δεκεμβρίου 1993)
* Μαναμι Ικουρα (ιαπ. 伊倉 愛美 *Ikura Manami*, 4 Φεβρουαρίου 1994)
* Σουμιρε Φουτζισιρο (ιαπ. 藤白 すみれ *Fujishiro Sumire*, 8 Μαΐου 1994,)
* Γιουκινα Κασιβα (ιαπ. 柏 幸奈 *Kashiwa Yukina*, 12 Αυγούστου 1994)

## Δισκογραφία
### Σινγκλ


***** «Ikuze! Kaitō Shōjo ~Special Edition~» (ιαπ. 行くぜっ！怪盗少女 ～Special Edition～) το 2012


### Άλμπουμ


***** το 2013


## Βιντεογραφία

## Βραβεία

## Βλέπε επίσης
* Shiritsu Ebisu Chugaku
* Team Syachihoko

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Επίσημη ιστοσελίδα  
* Επίσημο κανάλι του Stardust Music στο YouTube
* Momoiro Clover Z στο Ustream 

Κατηγορία:Ιαπωνικά συγκροτήματα ειδώλων
Κατηγορία:Ιαπωνικά pop συγκροτήματα
Κατηγορία:Ιαπωνικά rock συγκροτήματα
Εγιαλέτι της Τεμεσβάρ

Το **Εγιαλέτι ή Πασαλίκι της Τεμεσβάρ** (τουρκικά: *Eyâlet-i Temeşvar*) ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη "Τεμεσβάρ", σημερινή πόλη της Ρουμανίας Τιμισοάρα, όπου οφείλει και το όνομα του.

## Ιστορία
Το εγιαλέτι δημιουργήθηκε το 1552 όταν η περιοχή κατακτήθηκε από την Οθωμανική Αυτοκρατορία, περιελάμβανε εδάφη της σημερινής Σερβίας, Ρουμανίας, και Ουγγαρίας. Στην περιοχή εισέβαλε και την κατέκτησε στο όνομα της Οθωμανικής Αυτοκρατορίας  ο εξισλαμισμένος Σέρβος Μεχμέτ Πασάς Σοκόλοβιτς, και έπειτα προχώρησε και στην κατάκτηση του Βανάτου.

Το εγιαλέτι υπήρξε μέχρι το 1716 όταν οι Τούρκοι εκδιώχθηκαν και η περιοχή και πέρασε υπό την κυριαρχία των Αψβούργων μέχρι το 1718. Η Αυστροουγγαρία στην περιοχή  δημιούργησε μια νέα επαρχία που ονομαζόταν Βανάτο Ταμίσκι.

## Διοικητικές διαιρέσεις

: Το 1552 αναφέρονται τα εξής σαντζάκια :
* Σαντζάκι της Τεμεσβάρ
* Σαντζάκι της Λίποβα
* Σαντζάκι του Τσανάντ
* Σαντζάκι του Γκιούλα
* Σαντζάκι του Μοράβα
* Σαντζάκι της Γιάνοβα
* Σαντζάκι του Μπεκερέκ
* Σαντζάκι του Λουγκόσι
* Σαντζάκι της Καρασέμπες
* Σαντζάκι του Βελίκι Βαραντίν
* Σαντζάκι της Κάσας
: Το 1660 αποσπάστηκαν τα Σαντζάκια του Βελίκι Βαραντίν, Λουγκόσι, Κάσας, Μπεσλέκ και Γιάνοβας στο νέο Βιλαέτι του Βαραντίν.

Το 1699 αποτελείται από τα εξής Σαντζάκια:
* Σαντζάκι της Τεμεσβάρ
* Σαντζάκι της Λίποβα
* Σαντζάκι του Τσανάντ
* Σαντζάκι του Γκιούλα
* Σαντζάκι του Πάντσεβο
* Σαντζάκι της Γιάνοβα
* Σαντζάκι του Μπεκερέκ
* Σαντζάκι του Λουγκόσι

## Αναφορές
* Др Душан Ј. Поповић, *Срби у Војводини, књига 1*, Нови Сад, 1990.
* Милан Тутуров, *Банатска рапсодија*, Нови Сад, 2001.

Κατηγορία:Οθωμανική διοικητική διαίρεση της Σερβίας
Τεμεσβαρ
Κατηγορία:Οθωμανική διοικητική διαίρεση της Ρουμανίας
Κατηγορία:Οθωμανική Ουγγαρία
Κατηγορία:Ιστορία της Βοϊβοντίνας
Άγιος Αμβρόσιος Κερύνειας

Ο **Άγιος Αμβρόσιος** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Ο Άγιος Αμβρόσιος βρίσκεται στο βόρειο τμήμα της Κύπρου, 24 χιλιόμετρα ανατολικά της Κερύνειας. Στα ανατολικά συνορεύει με την Καλογραία, στα νοτιοανατολικά με την Τρυπημένη, στα νότια με τον Άγιο Χαρίτονα, στα νοτιοδυτικά με τον Κορνόκηπο, στα δυτικά με την Τράπεζα Κερύνειας και την Κλεπίνη και στα ανατολικά, νότια και δυτικά με την Χάρτζια. Το βόρειο τμήμα της διοικητικής του έκτασης είναι παραθαλάσσιο.

## Ονομασία
Το χωριό πήρε την ονομασία του από τον Άγιο Αμβρόσιο της Κύπρου,  στον οποίο ήταν αφιερωμένη η εκκλησία του χωριού, η οποία κατασκευάστηκε το 1910. Σήμερα η εκκλησία έχει μετατραπεί σε τζαμί. Ο Άγιος Αμβρόσιος της Κύπρου δεν είναι ο Άγιος Αμβρόσιος Μεδιολάνων, επίσκοπος Μιλάνου. Επειδή ο δεύτερος ήταν πιο γνωστός, λόγω άγνοιας και σύγχυσης, οι κάτοικοι του χωριού τιμούσαν (έως το 1974) τον Άγιο Αμβρόσιο Μεδιολάνων και όχι τον Άγιο Αμβρόσιο της Κύπρου.

## Ιστορία
Την περίοδο του Τρωικού Πολέμου Έλληνες από την Αρκαδία έφτασαν στην Κύπρο και ίδρυσαν μια μεγάλη πολιτεία, την Μακαρία. Η Μακαρία διατηρήθηκε ως το τέλος της βυζαντινής αυτοκρατορίας και καταστράφηκε από τις αραβικές επιδρομές. Ακολούθως, τον 10ο μ.Χ. αιώνα, στα θέση της Μακαρίας οικοδομήθηκαν τα χωριά Άγιος Αμβρόσιος, Καλογραία, Χάρτζια και Μελανήσοικον.

## Πληθυσμός
Πριν το 1974, ο Άγιος Αμβρόσιος κατοικείτο μόνο από Ελληνοκύπριους. Κατά τη διάρκεια της τουρκικής εισβολής του 1974, οι κάτοικοι του διέφυγαν στο νότιο μέρος της Κύπρου. Διασκορπίστηκαν σε πολλές περιοχές του νησιού που ελέγχονταν από την Κυπριακή Δημοκρατία, κυρίως σε Λευκωσία και Λεμεσό. Στον Άγιο Αμβρόσιο εγκαταστάθηκαν Τουρκοκύπριοι από το νότιο μέρος της Κύπρου, οι οποίοι προέρχονταν κυρίως από τον Άγιο Νικόλαο Πάφου. Κάποιοι άλλοι προέρχονταν από το Κιδάσι και τον Μάρωνα και μερικοί από τη Λεμεσό. Επιπλέον, στο χωριό μεταφέρθηκαν έποικοι από την Τουρκία. Το χωριό μετονομάστηκε σε *Εσέντεπε* το 1975. Με το ίδιο όνομα αποκαλούσαν, από το 1958, οι Τουρκοκύπριοι το χωριό Άγιος Νικόλαος Πάφου και για αυτό μετονόμασαν τον νέο χώρο διαμονής τους με την ίδια ονομασία.

Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*
*
*

## Εξωτερικοί σύνδεσμοι
*
*Ayios Amvrosios Association UK

## Περαιτέρω ανάγνωση
*
*

Κατηγορία:Κοινότητες της Επαρχίας Κερύνειας
Εγιαλέτι της Βοσνίας

thumb|right|250px|Το Βιλαέτι το 1683
Το **Εγιαλέτι** ή **Πασαλίκι της Βοσνίας** (τουρκικά: *Eyalet-i Bosna, Bosnia Beylerbeylik*) ήταν διοικητική διαίρεση της Οθωμανικής Αυτοκρατορίας. Καταλάμβανε τα εδάφη της σημερινής Βοσνίας και Ερζεγοβίνης, όπου οφείλει και το όνομα του, τμήμα του Μαυροβουνίου, την Κροατία και τμήμα της Σερβίας. 

## Ιστορία
Δημιουργήθηκε το 1580 με οκτώ Σαντζάκια που αποσπάστηκαν από το Βιλαέτι της Βούδα και το Βιλαέτι της Ρωμυλίας. Στα μέσα του 17ου αιώνα το βιλαέτι περιλάμβανε σχεδόν ολόκληρη την επικράτεια της σημερινής Βοσνίας και Ερζεγοβίνης, καθώς και περιοχή του το Μαυροβουνίου. Διατηρήθηκε έως το 1867.

Κατά τη διάρκεια των Οθωμανικών πολέμων στην Ευρώπη το έδαφος της Βοσνίας άρχισε να παρακμάζει. Μετά την ειρήνη του Κάρλοβατς η έκτασή του μειώθηκε σε τέσσερα Σαντζάκια και τα τρία από αυτά με μειωμένο έδαφος. Αναφέρεται ότι τον 19ο αιώνα καταλάμβανε 20.281 τετραγωνικά μίλια (52.530 χιλιόμετρα 2 ). Το 1831, ο Βόσνιος Καπουδάν Χουσεΐν Gradaščević κατέλαβε το Τράβνικ ζητώντας την αυτονομία και το τέλος των στρατιωτικών μεταρρυθμίσεων στη Βοσνία. Η εξέγερση καταπνίγηκε, και το 1833 το η Ερζεγοβίνη διαχωρίζεται από το Βοσνιακό βιλαέτι και έγινε το Σαντζάκι της Ερζεγοβίνης, με επικεφαλής έναν βεζίρη, τον Αλή Πασά Rizvanbegović, ως ανταμοιβή για τη συμβολή του στη συντριβή της εξέγερσης. Μετά το θάνατό του το 1851 εντάχθηκε στο Βιλαέτι της Βοσνίας-Ερζεγοβίνης.

Πρώτη πρωτεύουσα ήταν το Σαράγεβο (1463-1583) 1851-1878), έπειτα μεταφέρθηκε στην Μπάνια Λούκα (1583-1686), στο Τράβνικ (1686-1851), και πάλι στο Σεράγεβο (1851-1878). Ήταν μια από τις πρώτες οθωμανικές επαρχίες που έγινε βιλαέτι μετά από τη διοικητική μεταρρύθμιση του 1865, και μέχρι το 1867 είχε συσταθεί το βιλαέτι της Βοσνίας.

## Σαντζάκια
Η διοικητική διαίρεση της εγιαλετιού της Βοσνίας πριν από 1699 ήταν η εξής::
# Σαντζάκι της Βοσνίας 
# Σαντζάκι της Ερζεγοβίνης
# Σαντζάκι του Ζβόρνικ
# Σαντζάκι του Κρκα
# Σαντζάκι του Κλίσκι
# Σαντζάκι του Τσέρνικ
# Σαντζάκι του Μπίχατς

Στις αρχές του 19ου αιώνα, η Βοσνία αποτελείται από 7 σαντζάκια:
# Σαντζάκι του Σαράγεβο
# Σαντζάκι του Ζβόρνικ
# Σαντζάκι του Τράβνικ
# Σαντζάκι του Μπίχατς
# Σαντζάκι του Νόβι Παζάρ
# Σαντζάκι της Μπάνια Λούκα
# Σαντζάκι της Ερζεγοβίνης

## Παραπομπές


## Επιπλέον ανάγνωση

* 

Κατηγορία:Οθωμανική διοικητική διαίρεση της Σερβίας
Βοσνια
Κατηγορία:Οθωμανική Βοσνία και Ερζεγοβίνη
Κατηγορία:Οθωμανικό Μαυροβούνιο
Κατηγορία:Ιστορία της Βοϊβοντίνας
Κατηγορία:Οθωμανική Κροατία
Frank Williams Racing Cars

Η **Frank Williams Racing Cars** ήταν ομάδα που συμμετείχε στο **Παγκόσμιο Πρωτάθλημα Φόρμουλα 1** από το 1969 μέχρι το 1976. Η έδρα της ομάδας ήταν στο Γκρόουβ της Μεγάλης Βρετανίας.

## Ιστορία
Η ομάδα ιδρύθηκε το 1969, από τον Βρετανό επιχειρηματία Φρανκ Γουίλιαμς. Στη Φόρμουλα 1 μπήκε επίσης από τη σαιζόν 1969. Το 1973 μετονομάστηκε σε **Williams FW**. Το 1976, επτά χρόνια μετά από την ίδρυση της ομάδας ο Γουίλιαμς την μετονόμασε σε **Wolf-Williams**, 

Την 1 Φεβρουαρίου του 1977, το δίδυμο Γουίλιαμς και Χεντ ίδρυσε μια άλλη ομάδα τη **Γουίλιαμς Οτομότιβ**, η οποία στις 29 Νοεμβρίου του ιδίου έτους μετονομάστηκε σε Williams Grand Prix Engineering.

Κατηγορία:Ομάδες Φόρμουλα 1
Τόμσον-Χιούστον της Μεσογείου

Η **Τόμσον-Χιούστον της Μεσογείου** ήταν αμερικανική ηλεκτρική εταιρεία η οποία δραστηριοποιήθηκε στην Ελλάδα στο πεδίο της ηλεκτρικής ενέργειας στο β' μισό του 19ου αιώνα.

## Ίδρυση
Η **Τόμσον-Χιούστον της Μεσογείου** ιδρύθηκε στις 12 Φεβρουαρίου 1898. Ιδρυτές της ήταν η Thomson Houston International Electric Company με έδρα τη Νέα Υόρκη, η General Electric Company κι αυτή με έδρα τη Νέα Υόρκη, η La Compagnie Française pour L'Exploitation des Procédés Thomsοn Houston με έδρα το Παρίσι, η Union Electrizitats Gesellschaft με έδρα το Βερολίνο, η Ludwig Loewe und Co. Aktiengesellschaft κι αυτή με έδρα το Βερολίνο, η Société Générale Belge d' Entreprises Électriques με έδρα τις Βρυξέλλες και διάφορα άλλα πρόσωπα, Γαλλικής ή Βελγικής καταγωγής, τραπεζίτες, μηχανικούς, βιομήχανους, εισοδηματίες, συμβολαιογράφους, έναν Βέλγο υπουργό και ένα μέλος του βελγικού κοινοβολίου.

## Η δραστηριοποίησή της στην Ελλάδα
Το 1898 θα εμφανιστεί στην Ελλάδα διά του αντιπροσώπου της Κ.Δ. Νικολαΐδη. Αρχικά αγοράζονται οι ηλεκτρικές εγκαταστάσεις της Γενικής Εταιρείας Εργοληψιών , προχωρά στην βελτίωση και επέκταση του κεντρικού σταθμού της Αθήνας, ενώ υπογράφει συμβάσεις για τον ηλεκτροφωτσιμό διαφόρων πόλεων, όπως του Αργοστολίου, της Ερμούπολης, της Καλαμάτας και του Πειραιά. Επίσης υπογράφει σύμβαση εργολαβίας για το φωτισμό με αέριο της Πάτρας.
Στα 1899 μαζί με την Εθνική Τράπεζα της Ελλάδος  και τη Γενική Εταιρεία Εργοληψιών ιδρύει την Ελληνική Ηλεκτρική Εταιρεία

## Παραπομπές


## Πήγη
*Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ., Αθήνα, 1991

Κατηγορία:Επιχειρήσεις ενέργειας
MariaDB

Η **MariaDB** είναι ένα Σύστημα Διαχείρισης Σχεσιακών Βάσεων Δεδομένων (ΣΔΣΒΔ) που μετρά περισσότερες από 11 εκατομμύρια εγκαταστάσεις. Το πρόγραμμα τρέχει έναν εξυπηρετητή (server) παρέχοντας πρόσβαση πολλών χρηστών σε ένα σύνολο βάσεων δεδομένων. Ξεκίνησε σαν κλάδος (fork) της MySQL από τον ιδιοκτήτη της όταν αυτή πουλήθηκε στην Oracle. Μέχρι την έκδοση 5.5 παρείχε όλες τις δυνατότητες που είχαν και οι αντίστοιχες εκδόσεις της MySQL.

Ο κώδικας του εγχειρήματος είναι διαθέσιμος μέσω της Γενικής Άδειας Δημόσιας Χρήσης GNU, καθώς και μέσω ορισμένων ιδιόκτητων συμφωνιών. Ανήκει και χρηματοδοτείται από μία και μοναδική κερδοσκοπική εταιρία, τη σουηδική MySQL AB, η οποία σήμερα ανήκει στην MariaDB Foundation.

## Prominent users

* LAMP as an alternative to MySQL
* Arch Linux
* Chakra Linux
* Fedora (from Fedora 19)
* Google
* Firefox 
* openSUSE (from openSUSE 12.3)
* Red Hat Enterprise Linux (from RHEL 7)
* Slackware
* Wikimedia Foundation
* SaltOS 
*  

## Παραπομπές


Κατηγορία:Ελεύθερο λογισμικό
Κατηγορία:Βάσεις δεδομένων
Σαντζάκι του Κλις

Το **Σαντζάκι του Κλίσκι** ήταν διοικητική διαίρεση της Οθωμανικής Αυτοκρατορίας στα εδάφη της σημερινής Κροατίας. Διοικητικό του κέντρο ήταν η πόλη "Λίβνο" αλλά πήρε το όνομα του από τη σημερινή κωμόπολη της Κροατίας Κλις ή Κλίσκι ή Κλίσα σημερινό Τίπκατ. 

Δημιουργήθηκε το 1537  μετά την πτώση του Κλις στα χέρια των Τούρκων.  Διοικητικά ανήκε αρχικά στο Βιλαέτι της Ρωμυλίας και από το 1580 στο Βιλαέτι της Βοσνίας όταν αυτό δημιουργήθηκε. Χωριζόταν στους Καζάδες : Skradin Neretva, Novosel, Akhisar ή Προύσακ, Zagorje, Κλίσκι και Golhisar, αργότερα μερικοί καζάδες αποσπάστηκαν σε νέα Σαντζάκια.

## Παραπομπές


Κατηγορία:Οθωμανική Κροατία
Κατηγορία:Οθωμανική Βοσνία και Ερζεγοβίνη
Κατηγορία:Οθωμανική διοικητική διαίρεση της Σερβίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Κροατίας
Κατηγορία:Ιστορία της Βοσνίας και Ερζεγοβίνης
Κατηγορία:Λίβνο
Σαντζάκι της Βοσνίας

Το **Σαντζάκι της Βοσνίας** ήταν διοικητική διαίρεση της Οθωμανικής Αυτοκρατορίας στα εδάφη της σημερινής Βοσνίας και Ερζεγοβίνης.

Δημιουργήθηκε το 1463 όταν ο Οθωμανικός στρατός κατέκτησε το Βασίλειο της Βοσνίας και στα εδάφη του δημιούργησε το Σαντζάκι με πρώτο διοικητή τον Μπέη Ισάμπεης Ισάκοβιτς . Κατά την περίοδο 1463 και 1580 ήταν μέρος του Βιλαετίου της Ρωμυλίας και το 1580 με την δημιουργία του Βιλαετίου ης Βοσνίας αποσπάστηκε εκεί. Έπαψε να υφίσταται το 1878.

## Παραπομπές


## Εξωτερικοί σύνδεσμοι
* 

Κατηγορία:Οθωμανική Βοσνία και Ερζεγοβίνη
Βοσνίας
Κατηγορία:Ιστορία της Βοσνίας και Ερζεγοβίνης
Σαντζάκι της Ερζεγοβίνης

Το **Σαντζάκι της Ερζεγοβίνης** ήταν διοικητική διαίρεση της Οθωμανικής Αυτοκρατορίας στα εδάφη της σημερινής Βοσνίας και Ερζεγοβίνης. 

Δημιουργήθηκε το 1462 με διοικητική έδρα την πόλη Φότσα αργότερα μεταφέρθηκε στην Πλιέβλια. Το σαντζάκι της Ερζεγοβίνης ήταν αρχικά μέρος του Βιλαετίου της Ρωμυλίας και από το 1580 του Βιλαετίου της Βοσνίας που μόλις είχε δημιουργηθεί. 

Το 1833 αναβαθμίστηκε σε Βιλαέτι της Ερζεγοβίνης, το 1851 συγχωνεύτηκε με το Βιλαέτι της Βοσνίας και το Σαντζάκι της Ερζεγοβίνης αποκαταστάθηκε ως μία από τις διοικητικές μονάδες της. Το 1878 στο Σαντζάκι της Ερζεγοβίνης καταργήθηκε ως διοικητική μονάδα.

## Αναφορές
* 

Κατηγορία:Οθωμανική Βοσνία και Ερζεγοβίνη
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Βοσνίας και Ερζεγοβίνης
Κατηγορία:Ερζεγοβίνη
Εγιαλέτι της Ερζεγοβίνης

Το **εγιαλέτι της Ερζεγοβίνης** (οθωμανικά: ایالت هرسك, τουρκικά: *Eyālet-i Hersek*)) ήταν διοικητική διαίρεση της Οθωμανικής Αυτοκρατορίας στα εδάφη της σημερινής Βοσνίας και Ερζεγοβίνης. Διοικητική έδρα του ήταν το Μόσταρ.

Δημιουργήθηκε το 1833 όταν αναβαθμίστηκε το σαντζάκι της Ερζεγοβίνης για να τιμηθεί ο Καπουδάν Χουσεΐν Γκραντάστσεβιτς που κατέπνιξε την εξέγερση στη Βοσνία την ίδια χρονιά. Καταλάμβανε το νότιο τμήμα του εγιαλετίου της Βοσνίας όπου αποσπάστηκε. Το 1878 όταν και πέθανε ο Καπουδάν το βιλαέτι καταργήθηκε κι επέστρεψε στο προηγούμενο καθεστώς σαν σαντζάκι της Ερζεγοβίνης τμήμα του βιλαετίου της Βοσνίας.
 
## Παραπομπές


## Εξωτερικοί σύνδεσμοι
*Administrative divisions of Herzegovina

Ερζεγοβινης
Κατηγορία:Οθωμανική Βοσνία και Ερζεγοβίνη
Σαντζάκι του Μπίχατς

Το **Σαντζάκι του Μπίχατς** ήταν διοικητική διαίρεση της Οθωμανικής Αυτοκρατορίας, διοικητικό κέντρο ήταν η πόλη Μπίχατς στη σημερινή Βοσνία και Ερζεγοβίνη, από όπου πήρε και το όνομα του.

Δημιουργήθηκε το 1592 μετά την κατάκτηση της περιοχής από τους Οθωμανούς και εντάχτηκε διοικητικά στο Βιλαέτι της Βοσνίας, περιλάμβανε περιοχές δεξιά κι αριστερά του Δούναβη. Υπήρξε έως το 1867.

## Παραπομπές


Κατηγορία:Οθωμανική Βοσνία και Ερζεγοβίνη
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Βοσνίας και Ερζεγοβίνης
Κατηγορία:Μπίχατς
Σαντζάκι της Μπάνια Λούκα

Το **Σαντζάκι της Μπάνια Λούκα** ήταν διοικητική διαίρεση της Οθωμανικής Αυτοκρατορίας, διοικητικό κέντρο ήταν η πόλη Μπάνια Λούκα στη σημερινή Βοσνία και Ερζεγοβίνη, από όπου πήρε και το όνομα του.

Το Σαντζάκι δημιουργήθηκε το 1527 μετά την οθωμανική κατάκτηση της περιοχής με την ονομασία "Σαντζάκι Μπέη Μπέγκα". Διοικητικά ανήκε στο Βιλαέτι της Βοσνίας όπου διοικητικό του κέντρο ήταν η Μπάνια Λούκα από το 1583 έως το 1686. Η περίοδος αυτή ενόηησε την ανάπτυξη του εμπορίου και στη Μπάνια Λούκα εγκαταστάθηκαν πολλοί εβραίοι έμποροι από το Σπλι της Δημοκρατία της Ραγούζας. Την ίδια περίοδο κτίστηκαν τζαμιά στην πόλη, αγορά και βιβλιοθήκη.

Μετά το Συνέδριο του Βερολίνου το 1878 το Σαντζάκι καταργήθηκε και η περιοχή έγινε τμήμα της Αυστροουγγαρίας.

## Παραπομπές


Κατηγορία:Οθωμανική Βοσνία και Ερζεγοβίνη
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Βοσνίας και Ερζεγοβίνης
Γ.Σ. Αστέρας Αγίου Δημητρίου

Ο **Γυμναστικός Σύλλογος Αστέρας Αγίου Δημητρίου** είναι ελληνικό αθλητικό σωματείο που δραστηριοποιείται στην περιοχή του Αγίου Δημητρίου, στην Αθήνα, όπου και βρίσκεται η έδρα του, το Κλειστό Γυμναστήριο Αγίου Δημητρίου. Επίσημο έτος ίδρυσής του είναι το 1988 και αγωνίζεται με χρώματα το κόκκινο και το μπλε. Διατηρεί τμήματα καλαθοσφαίρισης και πετοσφαίρισης για αθλητές και αθλήτριες όλων των ηλικιακών ομάδων.

## Τμήμα καλαθοσφαίρισης ανδρών
Την αγωνιστική χρονιά του 2011 το τμήμα καλαθοσφαίρισης του Αστέρα αποφάσισε να γυρίσει σελίδα στην Ιστορία του συγχωνεύοντας τις υποδομές του τμήματος μπάσκετ του σωματείου με το αντίστοιχο του Κρόνου Αγίου Δημητρίου που δίνει ζωή στο τμήμα του συλλόγου τροφοδοτώντας τον Αστέρα με παίκτες σε όλα τα τμήματα υποδομών.

Ο Αστέρας άρπαξε την ζωτικής σημασίας ευκαιρία και έδωσε πνοή στο τμήμα καλαθοσφαίρισης του συλλόγου. Μάλιστα, την προηγούμενη αγωνιστική περίοδο 2012-13 το τμήμα Ανδρών τερμάτισε στην 6η θέση της Γ΄ Κατηγορίας της Ε.Σ.ΚΑ.Ν.Α., ενώ το αντίστοιχο τμήμα Παίδων προκρίθηκε στην τελική φάση του πρωταθλήματος χάνοντας ωστόσο στα τελευταία δεύτερα την άνοδο στην Β΄ Κατηγορία Παίδων της Ε.Σ.ΚΑ.Ν.Α..

## Τμήμα καλαθοσφαίρισης γυναικών
### Ιστορική αναδρομή

Κατά την αγωνιστική περίδο 2008-09 το γυναικείο τμήμα καλαθοσφαίρισης του Αστέρα διαγωνίστηκε στο Πρωτάθλημα της Α' Κατηγορίας που διοργάνωσε η Ε.Σ.ΚΑ.Ν.Α., στον τελικό βαθμολογικό πίνακα του οποίου κατέλαβε τη 12η θέση σε σύνολο 15 συλλόγων. Την επόμενη χρονιά, 2009-10, ολοκλήρωσε τις αγωνιστικές του υποχρεώσεις στη 10η θέση σε πρωτάθλημα 17 συλλόγων. Την περίδο 2010-11 βρέθηκε στην 11η θέση του τελικού βαθμολογικού πίνακα.

Την αγωνιστική περίοδο 2011-12 η ομάδα του Αγίου Δημητρίου επέδειξε καλύτερο αγωνιστικό πρόσωπο φτάνοντας στην 6η θέση της βαθμολογίας της κανονικής περιόδου και κερδίζοντας μία θέση στα Play-offs. Ωστόσο δύο συνεχόμενες ήττες από την Αργυρούπολη κράτησαν την ομάδα μακριά από την κορυφαία τετράδα.

Την επόμενη χρονιά, 2012-13, ο Αστέρας τερμάτισε στην 9η θέση της τελικής κατάταξης της Ε.Σ.ΚΑ.Ν.Α. σε σύνολο 15 ομάδων.

## Τμήμα πετοσφαίρισης γυναικών
Το τμήμα βόλεϊ Γυναικών δεν θα αγωνιστεί την τρέχουσα αγωνιστική περίοδο.

Την περίοδο 2012-13 έχασε την άνοδο στην Α1 για μόλις 5 πόντους τερματίζοντας στην 3η θέση του 2ου ομίλου της Α2 Εθνικής Κατηγορίας Γυναικών στον 2ο όμιλο.Ωστόσο την αγωνιστική περίοδο 2014-15 κέρδισε την άνοδό του στην Α1 , στην οποία αγωνίστηκε την αγωνιστική περίοδο 2015-16.

## Παραπομπές


## Εξωτερικοί σύνδεσμοι

* Γ.Σ. Αστέρας Αγίου Δημητρίου, επίσημο ιστολόγιο τμημάτων καλαθοσφαίρισης.
* 
* Κλειστό Γυμναστήριο Αγίου Δημητρίου , πληροφορίες στον ιστότοπο Gipeda.gr.

Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Σωματεία Ε.Σ.Π.Α.Α.Α.
Κατηγορία:Ιδρύσεις αθλητικών συλλόγων το 1988
Κατηγορία:Ιδρύσεις ομάδων καλαθοσφαίρισης το 1988
Γεώργιος Βαλούρδος

Ο **Γεώργιος Θεοδ. Βαλούρδος** (1902 - 6 Φεβρουαρίου 1966) ήταν Έλληνας  βουλευτής.

## Σταδιοδρομία
Εξελέγη βουλευτής Β'  Αθηνών με την ΕΔΑ στις εκλογές που διεξήχθησαν το 1958.  Λίγους μήνες μετά τις εκλογές έγινε μέλος της Δημοκρατικής Ένωσης του Ηλία Τσιριμώκου, από την οποία έγινε ανεξάρτητος το 1961. 

Πέθανε το Φεβρουάριο του 1966.

## Έργα
*"Η Διοίκησις και οι μανδαρίνοι", Αθήναι, 1960, σ. 47, 8ο.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Β΄ Αθηνών
Σαντζάκι του Μαυροβουνίου

Το **σαντζάκι του Μαυροβουνίου** (μαυροβουνιακά και σερβικό κυριλλικό: Санџак Црне Горе/Sandžak Crne Gore, τουρκικά: *Karadag Sancağı*) ήταν διοικητική διαίρεση της Οθωμανικής Αυτοκρατορίας. 

Το 1499 όταν το Πριγκιπάτο της Ζέτα καταλήφθηκε από τους Οθωμανούς τα εδάφη του προσαρτήθηκαν διοικητικά στο σαντζάκι της Σκόδρας. Το 1514 τα εδάφη του σημερινού Μαυροβουνίου αποσπάστηκαν από το σαντζάκι της Σκόδρας και δημιούργησαν ανεξάρτητο σαντζάκι με διοικητή τον "Σκεντέρμπεργκ Κρνόνιεβιτς (Skenderbeg Crnojević)". Όταν πέθανε το 1528 το σαντζάκι του Μαυροβουνίου ήταν ενωμένο με το σαντζάκι της Σκόδρας ως μία διοικητική μονάδα με κάποιο βαθμό αυτονομίας.

Η απογραφή του 1582-1583 καταχωρούσεε το "σαντζάκι του Μαυροβουνίου" (i Karaca Dag) ως ξεχωριστή διοικητική μονάδα μέσα στο σαντζάκι της Σκόδρας. Το βιλαέτι αποτελούνταν από τα ακόλουθα νεχαγιέ και τα χωριά: Grbavci με 13 χωριά, Ζούπα 11, Malonšići 7, Plješivci 14, Cetinje 16, Ριέκα 31, Crnica (Crmnica) 11, 36 και Paštrovići Grbalj 9 χωριά, συνολικά 148 χωριά.

## Παραπομπές


## Επιπλέον ανάγνωση
*Branislav Đurdev: »Defteri za Crnogorski sandžak iz vremena Skender-bega Crnojevića«

Κατηγορία:Οθωμανικό Μαυροβούνιο
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία του Μαυροβουνίου
Βιλαέτι του Δούναβη

Το **Βιλαέτι του Δούναβη** (*[[Οθωμανικά]] : ولايت طونه, [[τουρκικά]] :Vilâyet-i Tuna*) ήταν διοικητική διαίρεση της Οθωμανικής Αυτοκρατορίας τη χρονική περίοδο 1864-1878. Στα τέλη του 19ου αιώνα φέρεται να είχε έκταση 34.120 τετραγωνικά μίλια (88.400 τετραγωνικά χιλιόμετρα).

Το βιλαέτι δημιουργήθηκε από τις βόρειες περιοχές της Σιλίστριας κατά μήκος του Δούναβη ποταμού και με τμήματα του Σαντακίου της Νις, του Σαντζακίου της Βιντίν και του Σαντζακίου της Σιλιστρίας. Πρωτεύουσα ήταν η πόλη Ρούσε.

Πρώτος κυβερνήτης ήταν ο Μιχάτ Πασάς 1864-1868. Κατά τη διακυβέρνησή του καθορίστηκαν στο Δούναβη ατμοπλοϊκές γραμμές, ολοκληρώθηκε η σιδηροδρομική ένωση του Ρούσε με τη Βάρνα, δημιουργήθηκε γεωργικός πιστωτικός συνεταιρισμός που παρείχε στους γεωργούς χαμηλά δάνεια και δόθηκαν φορολογικά κίνητρα που ενθάρρυναν νέες βιομηχανικές επιχειρήσεις.

Εκδόθηκε η πρώτη επίσημη εφημερίδα του Βιλαετίου, η *Tuna / Dunav*, γραμμένη στα οθωμανικά τουρκικά και τα βουλγαρικά, που είχε συντάκτες και από τα δύο έθνη. Ανάμεσα στους συντάκτες της ήταν οι Ισμαήλ Κεμάλ και Αχμέτ Μιντχάντ Εφέντι.

Το βιλαέτι είχε μία διοικητική Συνέλευση, που περιλάμβανε κρατικούς αξιωματούχους που διορίζονται από την Κωνσταντινούπολη, καθώς και έξι αντιπροσώπους (τρεις μουσουλμάνοι και τρεις μη-μουσουλμάνοι) που εκλέγονταν μεταξύ των κατοίκων της επαρχίας. Μη-μουσουλμάνοι συμμετείχαν επίσης στο επαρχιακό ποινικό και εμπορικό δικαστήριο, το οποίο βασίστηκε σε ένα κοσμικό κώδικα του δικαίου και της δικαιοσύνης. Ιδρύθηκαν μεικτά σχολεία, αλλά αυτή η μεταρρύθμιση καταργήθηκε αφού συναντήθηκε ισχυρή αντιπολίτευση από τον λαό.

## Διοικητές του βιλαετιού
* Hafiz Ahmed Midhat Shefik Πασά (Οκτώβριος 1864 - Μάρτιος 1868)
* Μεχμέντ Πασά Σαμπρί (Μάρτιος 1868 - Δεκέμβριος 1868)
* Αρναβούντ Μεχμέτ Πασά Ακίφ (Φεβρουάριος 1869-Οκτώβριος 1870)
* Κιουτσούκ Ομέρ Φενζί Πασά (Οκτώβριος 1870 - Οκτώβριος 1871)
* Αχμέτ Ρασίμ πασάς (Οκτώβριος 1871 έως Ιούνιος 1872)
* Αχμέντ Χαμντί Πασά (Ιούνιος 1872-Απρίλιος 1873)
* Αμπντουραχμάν Νουρεντίν Πασά (Απρίλιος 1873 - Απρίλιος 1874)
* Μεχμέντ Πασά Ασίμ (Απρίλιος 1874 - Σεπτέμβριος 1876)
* Χαλίλ Ριφάτ Πασά (Οκτώβριος 1876 - Φεβρουάριος 1877)
* Ομάν Μαζχάρ Αχμέντ (1876-1877)

## Διοικητική διαίρεση
Η επαρχία περιελάμβανε τα ακόλουθα σαντζάκια:
* Σαντζάκι της Τούλσα
* Σαντζάκι της Βάρνας
* Σαντζάκι της Ρούσε
* Σαντζάκι του Τάρνοβο
* Σαντζάκι της Βιντίν
* Σαντζάκι της Σόφιας
* Σαντζάκι της Νις

## Παραπομπές
 

Κατηγορία:Οθωμανική διοικητική διαίρεση της Σερβίας
Δουναβη
Κατηγορία:Οθωμανική διοικητική διαίρεση της Ρουμανίας
Κατηγορία:Οθωμανική διοικητική διαίρεση της Βουλγαρίας
Κατηγορία:Δούναβης
Κατηγορία:Οθωμανική περίοδος στα Βαλκάνια
Κατηγορία:Νεότερη ιστορία της Ουκρανίας
Θεωρητική γλωσσολογία

Η **θεωρητική γλωσσολογία** είναι ο κλάδος της γλωσσολογίας που ασχολείται κυρίως με την ανάπτυξη γλωσσολογικών μοντέλων. Τα πεδία που γενικά θεωρούνται ο πυρήνας της θεωρητικής γλωσσολογίας είναι η σύνταξη, η φωνολογία, η μορφολογία και η σημασιολογία. Αν και η φωνητική συνήθως ενημερώνει την φωνολογία, συχνά δεν συμπεριλαμβάνεται στο πεδίο εφαρμογής της θεωρητικής γλωσσολογίας, καθώς το ίδιο και η ψυχογλωσσολογία και η κοινωνιογλωσσολογία. Η θεωρητική γλωσσολογία προσπαθεί επίσης να εξηγήσει τα καθολικά χαρακτηριστικά της γλώσσας, δηλαδή τις ιδιότητες που έχουν κοινές όλες οι γλώσσες του κόσμου.

Κατηγορία:Γλωσσολογία
Red Bull

To **Red Bull** είναι ενεργειακό ποτό που πωλείται από την αυστριακή εταιρία Red Bull GmbH, που δημιουργήθηκε το 1987. Επίσης το  Red Bull είναι το πιο δημοφιλές ενεργειακό ποτό  στον κόσμο, καθώς πουλήθηκαν 6 δισεκατομμύρια κουτάκια το 2016.

Ο Αυστριακός επιχειρηματίας Ντίτριχ Μάτεσιτς εμπνεύστηκε από ένα υπάρχον ενεργειακό ποτό που ονομάζεται Krating Daeng, το οποίο εισήχθη για πρώτη φορά και πωλούνταν στην Ταϊλάνδη από τον Τσαλέο Γιουβίντια. Πήρε την ιδέα αυτή, τροποποίησε τα συστατικά για να ταιριάζoυν με τις προτιμήσεις των Δυτικών, και, σε συνεργασία με τον Τσαλέο, ίδρυσε την εταιρεία Red Bull GmbH το 1987 στην Τσακαπόνγκ της Ταϊλάνδης. Στα ταϊλανδικά *Daeng* σημαίνει κόκκινο και *Krating* είναι το μεγάλο βοοειδές που ονομάζεται «Γκάουρ». Το Red Bull πωλείται σε ένα ψηλό και λεπτό μπλε-ασημί αλουμινένιο κουτί, ενώ Krating Daeng διατίθεται σε ένα χρυσό μικρότερο δοχείο. Τα δύο προϊόντα είναι διαφορετικά και παράγονται ξεχωριστά.

Το σύνθημα της εταιρείας Red Bull είναι «το Red Bull δίνει φτερά», ενώ το προϊόν διατίθεται στο εμπόριο μέσω διαφημίσεων, εκδηλώσεων (Red Bull Cliff Diving World Series, Red Bull Air Race, Red Bull Crashed Ice), ιδιοκτησιών αθλητικών ομάδων (Λειψία, Ρεντ Μπουλ Σάλτσμπουργκ, Ρεντ Μπουλ Μπραζίλ, RedBull Ghana, Νιου Γιορκ Ρεντ Μπουλς, Άρης Θεσσαλονίκης Ρεντ Μπουλ,Red Bull Racing, Scuderia Alpha Tauri), διασημοτήτων και μουσικής, μέσω της δισκογραφικής Red Bull Records.

Τα ενεργειακά ποτά έχουν συσχετιστεί με κινδύνους για την υγεία, όπως η συγκάλυψη των συνεπειών της μέθης, όταν καταναλώνεται με το αλκοόλ, ενώ η υπερβολική ή επαναλαμβανόμενη κατανάλωση μπορεί να οδηγήσει σε καρδιακές και ψυχιατρικές παθήσεις. Ωστόσο, η Ευρωπαϊκή Αρχή για την Ασφάλεια των Τροφίμων (ΕΑΑΤ) κατέληξε στο συμπέρασμα ότι μια επαρκής κατανάλωση Red Bull και άλλων δημοφιλών ενεργειακών ποτών είναι ασφαλής και ότι η ποσότητα της καφεΐνης που εμπεριέχονται σε κάθε κουτί Red Bull είναι απίθανο να αλληλεπιδράσει αρνητικά με άλλα τυπικά συστατικά των ενεργειακών ποτών ή με αλκοόλ. Τα ενεργειακά ποτά έχουν αποτελέσματα λόγω της καφεΐνης και της ζάχαρης που παρέχουν, αλλά δεν υπάρχει καμία διακριτή απόδειξη ότι η ευρεία ποικιλία άλλων συστατικών έχει οποιοδήποτε αποτέλεσμα.

## Παραπομπές


## Εξωτερικοί σύνδεσμοι

*  Red Bull Energy Drink
*  Krating Daeng


Κατηγορία:Ενεργειακά ποτά
Εγιαλέτι της Νις

Το **εγιαλέτι της Νις** (τουρκικά: *Eyālet-i Nīš* , οθωμανικά: ایالت نیش) ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νις όπου οφείλει και το όνομα του. Καταλάμβανε εδάφη της νότιας Σερβίας και δυτικής Βουλγαρίας. Το 1864 ενσωματώθηκε στο μετέπειτα βιλαέτι του Δούναβη.

## Διοικητική διαίρεση
Τα σαντζάκια του εγιαλετίου στα μέσα του 19ου αιώνα:

* Σαντζάκι της Νις
* Σαντζάκι της Σόφιας
* Σαντζάκι της Σάμακοφ
* Σαντζάκι της Κρουστεντίλ

## Παραπομπές


Κατηγορία:Οθωμανική διοικητική διαίρεση της Σερβίας
Κατηγορία:Νις (Σερβία)
Νις
Κατηγορία:Οθωμανική διοικητική διαίρεση της Βουλγαρίας
Μοντερέι (Καλιφόρνια)

Η πόλη του **Μοντερέι** βρίσκεται στο νότιο άκρο του κόλπου Μοντερέι, στην ακτή του Ειρηνικού Ωκεανού της κεντρικής Καλιφόρνιας. Βρίσκεται σε υψόμετρο 26 πόδια (8 μ) επάνω από τη στάθμη της θάλασσας. Η απογραφή του 2010 κατέγραψε έναν πληθυσμό 27.810.

Το Μοντερέι ήταν η πρωτεύουσα της Άλτα Καλιφόρνια από το 1777 έως το 1846. Ήταν το μοναδικό λιμάνι εισόδου για φορολογητέα αγαθά στην Καλιφόρνια. Το 1846 υψώθηκε η αμερικανική σημαία πάνω από το παλιό τελωνείο, και η Καλιφόρνια προσαρτήθηκε από τις Ηνωμένες Πολιτείες.

Η πόλη είχε το πρώτο θέατρο της Καλιφόρνιας, δημόσιο κτίριο, δημόσια βιβλιοθήκη, δημόσιο σχολείο, τυπογραφείο, και εφημερίδα. Η πόλη και η γύρω περιοχή έχουν προσελκύσει καλλιτέχνες από τα τέλη του 19ου αιώνα και πολλοί γνωστοί ζωγράφοι και συγγραφείς έχουν ζήσει εκεί. Μέχρι τη δεκαετία του 1950, ήταν περιοχή με αφθονία σε ψάρια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Πόλεις στην κομητεία Μοντερέι της Καλιφόρνια
Αυτοκρατορία του Γιοβάν Νενάντ

thumb|right|300px|Η Αυτοκρατορία του Νενάντ
thumb|right|100px|Η σημαία της Αυτοκρατορίας
Η **Αυτοκρατορία του Γιοβάν Νενάντ** (*[[σερβικά]]: Српско царство Јована Ненада*) ήταν ένα βραχύβιο Σερβικό κράτος, που προέκυψε μετά την στρατιωτική ήττα του Βασιλείου της Ουγγαρίας στο Μόχακς το 1526. Διατηρήθηκε μόλις ένα έτος έως το 1527 όταν τα εδάφη του έπεσαν υπό την κυριαρχία των Αψβούργων, και στη συνέχεια, υπό την Οθωμανική Αυτοκρατορία.

Το 1526 ο Νενάντ κατέλαβε την Ουγγρική, τότε, πόλη Σουμπότιτσα όπου αυτοανακηρύχθηκε βασιλιάς. Γρήγορα όμως έχασε την Σουμπότιτσα από τον Ουγγρικό στρατό και τον Βαλεντίν Τέρεκ, και αναγκάστηκε να μεταφέρει την πρωτεύουσα του στο Σζέγκεντ. Το 1527 αύξησε σημαντικά τα εδάφη του και ο Νενάντ αυτοανακηρύχθηκε αυτοκράτορας. Την ίδια χρονιά δέχτηκε την επίθεση του ουγγρικού στρατού υπό την αρχηγία του Ιωάννη Α΄ Ζαπόλια , σκοτώθηκε σε κάποια σύγκρουση τον Ιούλιο του 1527 και μαζί του έσβησε και η αυτοκρατορία του.

## Πηγές
* Веселин П, Џелетовић, "Последњи Српски Цар, Јован Ненад“, Београд , 2007.
* Др Алекса Ивић, "Историја Срба у Војводини“, Нови Сад, 1929.
* Милорад Екмечић, "Дуго Кретање између Клања и Орања; Историја Срба у Новом Веку (1492-1992)", Београд, 2008.
* Драго Његован, "Присаједињење Војводине Србији", Нови Сад, 2004.

Κατηγορία:Μεσαιωνική ιστορία της Σερβίας
Κατηγορία:Ιστορία της Βοϊβοντίνας
Κατηγορία:Μεσαιωνική ιστορία της Ουγγαρίας
Βοεβοδάτο της Σίρμιας

thumb|right|300px|Το Βοεβοδάτο της Σίρμιας
Το **Βοεβοδάτο της Σίρμιας** (*[[σερβικά]] : Сремско војводство*) ήταν ένα βραχύβιο Σερβικό κράτος που προέκυψε στο έδαφος του Σίρμιου τον 16ο αιώνα. Υπήρξε από το 1527 έως το 1530 υποτελές της Οθωμανικής Αυτοκρατορίας, και στη συνέχεια τέθηκε υπό την άμεση οθωμανική κυριαρχία.

## Ιστορία

Ο ιδρυτής του Βοεβοδάτου της Σίρμιας ήταν ο Ράντοσλαβ Τσέλνικ ανώτατος στρατιωτικός διοικητής του στρατού της αυτοκρατορίας του Νενάντ. Μετά την πτώση του κράτους του Νενάντ ο Τσέλνικ σε εδάφη της ίδρυσε το βοεβοδάτο κράτος υποτελές της Οθωμανικής Αυτοκρατορίας . Η πρώτη πρωτεύουσα ήταν το Slankamen, όπου υπάρχουν ακόμα τα ερείπια του μεσαιωνικού κάστρου.

Ο Βοεβόδας έκανε κρυφά διαπραγμάτευσης με τους Αψβούργους. Χάρη σε μια τουρκική εκστρατεία έχασε πολλά εδάφη και την πρωτεύουσα του, νέα πρωτεύουσα του βοεβοδάτου έγινε η πόλη  Νεμπόισα, κοντά στο Βούκοβαρ. Το 1530 ο βοεβόδας έκανε συμφωνία με τους Αψβούργους και αποσύρθηκε στα εδάφη τους δίνοντας τους και το βοεβοδάτο.

## Πηγές
* Др. Алекса Ивић, *Историја Срба у Војводини*, Нови Сад, 1929.
* Др. Душан Ј. Поповић, *Срби у Војводини, књига 1*, Нови Сад, 1990.
 
Κατηγορία:Μεσαιωνική ιστορία της Σερβίας
Κατηγορία:Ιστορία της Βοϊβοντίνας
Σαντζάκι της Δίβρης

Το **σαντζάκι της Ντίμπρα** (*[[τουρκικά]] : Debre Sancağı*) ήταν  διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Ντίμπρα, η Βορειοηπειρώτικη Δίβρη, όπου οφείλει και την ονομασία του.

Εκτός από τη Ντίμπρα στο έδαφος του σαντζακίου περιλαμβάνεται τμήμα του εδάφους της βόρειας Αλβανίας, η Κρούγιε και οι περιοχές μεταξύ των ποταμών Mat και μαύρου Ντρίνα. Το 1440 ο Σκεντέρμπεης διορίστηκε ως διοικητής του σαντζακίου. Από τα μέσα του 19ου αιώνα το σαντζάκι είχε δύο καζάδες: του Ντίμπρα και της Ρέκα και το 1912 τέσσερις καζάδες: Ντίμπρα, Reka, Mat και Κάτω Ντίμπρα .

Το 1871 το σαντζάκι ενώθηκε με το σαντζάκι του Πρίζρεν, το σαντζάκι των Σκοπίων και το σαντζάκι της Νις σε ένα βιλαέτι, το βιλαέτι του Πρίζρεν, το 1877 έγινε τμήμα του βιλαετίου του Κοσσυφοπεδίου.

Το σαντζάκι διαχωρίστηκε από το βιλαέτι του Κοσσυφοπεδίου και ενσωματώθηκε στο βιλαέτι του Μοναστηρίου μετά το Συνέδριο του Βερολίνου το 1878.

Κατά τη διάρκεια του Α΄ Βαλκανικού Πολέμου το 1912 και στις αρχές του 1913 στο σαντζάκι καταλήφθηκε από το Βασίλειο της Σερβίας. Με βάση τη Συνθήκη του Λονδίνου που υπογράφηκε κατά τη διάρκεια της Διάσκεψης του Λονδίνου, το 1913, της επικράτεια διαιρέθηκε μεταξύ της Σερβίας και της νεοσυσταθείσας Αλβανίας.

## Παραπομπές


Κατηγορία:Οθωμανική Βόρεια Μακεδονία
Κατηγορία:Οθωμανική Αλβανία
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Αλβανίας
Κατηγορία:Ιστορία της Βόρειας Μακεδονίας
Σαντζάκι της Ποζέγκα

Το **σαντζάκι της Ποζέγκα** ήταν διοικητική διαίρεση της Οθωμανικής Αυτοκρατορίας, διοικητικό του κέντρο ήταν η σημερινή κροατική πόλη Ποζέγκα. Περιελάμβανε εδάφη της ιστορικής περιοχής της Σλαβονίας.

Δημιουργήθηκε το 1537 μετά την κατάκτηση από τους Οθωμανούς της Ποζέγκα και διατηρήθηκε έως το 1699. Διοικητικά ανήκε στο Βιλαέτι της Βούδα. Την περίοδο αυτή αναφέρεται μεγάλη μείωση του ντόπιου πληθυσμού αλλά και κύρια ασχολία τους την εκτροφή βοοειδών.

## Παραπομπές


Κατηγορία:Οθωμανική Σερβία
Κατηγορία:Οθωμανική διοικητική διαίρεση της Σερβίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Σερβίας
Εξέγερση του Τζάκιτς

Η **Εξέγερση του Τζάκιτς** (*[[σερβικά]]: Јанчићева буна*) ήταν μία εξέγερση των Σέρβων του Βιλαετίου της Βοσνίας κατά των Οθωμανών. Έγινε το 1809 με ηγέτη τον Γιοβάν Τζάκιτς και τον μητροπολίτη Βενέδικτο.

Μετά την Πρώτη Σερβική εξέγερση και τη Μάχη του Μισάρ σέρβοι αντάρτες πέρασαν στην άλλη πλευρά του Ντρίνα στην περιοχή της Μασίσκας και ξεσήκωναν τους κατοίκους. Ο Τζάκιτς ζήτησε βοήθεια από την Αυστροουγγαρία και τη Γαλλία χωρίς να καταφέρει κάτι.

Στις 23 Σεπτεμβρίου 1809 χωρικοί γύρω από το Γκραντίσκι πήραν τα όπλα κι εξεγέρθηκαν. Οι Τούρκοι ενισχύθηκαν με στρατό, συνέλαβαν και φυλάκισαν τον Τζάκιτς, τον σκότωσαν τη νύχτα 25 προς 26 Σεπτεμβρίου. Οι αντάρτες αντέταξαν ισχυρή αντίσταση στους Οθωμανούς κι ιδιαίτερα στην πόλη Κοζάρα. Οι Τούρκοι μέχρι τα μέσα Οκτωβρίου είχαν καταστείλει την εξέγερση, ενώ έκαψαν και λεηλάτησαν πολλά χωριά.

Η εξέγερση είναι γνωστή και σαν εξέγερση Μαζίσκα από το ομώνμο χωριό. 

## Πηγές
* *Војна енциклопедија*, Београд, 1973, књига пета, страна 332.

Κατηγορία:Σερβική επανάσταση
Εγιαλέτι των Αδάνων

Το **εγιαλέτι των Αδάνων** (οθωμανικά τουρκικά: ایالت ادنه, *Eyālet-i Adana*) ήταν διοικητή διαίρεση της Οθωμανικής Αυτοκρατορίας. Διοικητικό του κέντρο ήταν η πόλη των Αδάνων όπου πήρε και το όνομα του. 

## Ιστορία
Δημιουργήθηκε το 1608 όταν και το υποτελές στους Οθωμανούς κρατίδιο των Ραμαντάνογλου που ανήκε ενσωματώθηκε στην αυτοκρατορία. Περιελάμβανε σχεδόν ολόκληρη την ιστορική περιοχή της Κιλικίας. Το 1830 το εγιαλέτι καταργήθηκε, η περιοχή της Κιλικίας πέρασε υπό την κατοχή της Αιγύπτου. Ξανασυστάθηκε το 1868 με διαφορετική και μικρότερη εδαφική σύσταση και με Σαντζάκια που αποσπάστηκαν από τα βιλαέτια του Χαλεπίου και του Ικονίου. Καταργήθηκε το 1912.

## Σανζάκια
:Σαντζάκια του βιλαετίου την περίοδο 1868 - 1912 ήταν τα εξής:
* Σαντζάκι των Αδάνων
* Σαντζάκι της Κοζάν
* Σαντζάκι της Τζεμπελίμπερεκετ
* Σαντζάκι του Ιτζέλ

## Πηγές
* Εγκυκλοπαίδεια Μείζονος Ελληνισμού, Άδανα (Οθωμανική Περίοδος)

Κατηγορία:Εγιαλέτια της Οθωμανικής Αυτοκρατορίας στην Ασία
Μάριο Χάας

Ο **Μάριο Χάας** (γεννημένος στις 16 Σεπτεμβρίου 1974) είναι πρώην Αυστριακός ποδοσφαιριστής, ο οποίος αγωνιζόταν ως επιθετικός. Είναι γνωστός για την καριέρα του στην Εθνική Αυστρίας και την Στουρμ Γκρατς.

## Συλλογική Καριέρα
μικρογραφία|αριστερά|275px|Ο Χάας εν δράση με την Στουρμ Γκρατς

Γεννημένος στο Γκρατς, ο Χάας πέρασε το μεγαλύτερο μέρος της καριέρας του αγωνιζόμενος με την τοπική Στουρμ, με εξαίρεση μια σύντομη θητεία στην γαλλική ΡΚ Στρασμπούρ. Επίσης, το 2005 εντάχθηκε στην ΤΖΕΦ Γιουνάιτεντ Ιτσιμπάρα Τσίμπα της ιαπωνικής J-League και πέρασε μια σχετικά επιτυχημένη σεζόν, βοηθώντας την να κατακτήσει το Κύπελλο Γιαμαζάκι Ναμπίσκο (το Λιγκ Καπ Ιαπωνίας), το οποίο και ήταν το πρώτο τρόπαιο στην ιστορία του συλλόγου.

## Διεθνής Καριέρα
Πραγματοποίησε το ντεμπούτο του με την Αυστρία σε μια φιλική αναμέτρηση τον Απρίλιο του 1998 απέναντι στις ΗΠΑ, ενώ συμμετείχε και στο Παγκόσμιο Κύπελλο του 1998. Μέτρησε συνολικά 43 συμμετοχές, στη διάρκεια των οποίων πέτυχε 7 τέρματα. Τελευταία του διεθνής αναμέτρηση ήταν τον Μάιο του 2007, σε μια φιλική αναμέτρηση απέναντι στη Σκωτία. Κλήθηκε να αγωνιστεί με την Εθνική Αυστρίας σε μια φιλική αναμέτρηση απέναντι στη Τουρκία το Νοέμβριο του 2008, από τον ομοσπονδιακό τεχνικό της Αυστρίας, Κάρελ Μπρύκνερ, όμως αρνήθηκε, δηλώνοντας ότι επιθυμούσε να επικεντρωθεί στις υποχρεώσεις του με την Στουρμ Γκρατς.

## Honours
;Στουρμ Γκρατς
* Μπουντεσλίγκα Αυστρίας: 1997–98, 1998–99, 2010–11
* Κύπελλο Αυστρίας: 1995–96, 1996–97, 1998–99, 2009–10
* Σούπερ Καπ Αυστρίας: 1996, 1997

;ΤΖΕΦ Γιουνάιτεντ Ιτσιμπάρα
* J. League Cup: 2005, 2006

## Παραπομπές


## Εξωτερικός Σύνδεσμος
* Επίσημη Ιστοσελίδα

Κατηγορία:Αυστριακοί ποδοσφαιριστές
Κατηγορία:Ποδοσφαιριστές Εθνικής Αυστρίας
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές ΡΚ Στρασμπούρ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΤΖΕΦ Γιουνάιτεντ Ιστιχάρα Τσίμπα
Σαντζάκι της Βούδας

Το **Σαντζάκι της Βούδας** ήταν διοικητική διαίρεση της Οθωμανικής Αυτοκρατορίας, διοικητικό του κέντρο ήταν η πόλη Βούδα ένα από τα δύο τμήματα της σημερινής Βουδαπέστης. 

Δημιουργήθηκε το 1541 μετά την κατάκτηση από τους Οθωμανούς της Βούδας και διοιηκητικά ανήκε στο Βιλαέτι της Βούδας, το Σαντζάκι διατηρήθηκε έως το 1686 που καταλήφθηκε από τους Αψβούργους. 

Η Βούδα καταλήφθηκε τον Μάιο του 1541 μετά από πολυήμερη πολιορκία από τους Οθωμανούς, παρά την αντίσταση και λόγω των πολιτικών ερίδων της Ουγγρικής αριστοκρατίας ή άμυνα της πόλης δεν άντεχε άλλο. Στις 29 Αυγούστου οι Ούγγροι υπερασπιστές της Βούδας παρέδωσαν την πόλη στους Οθωμανούς. Αμέσως μετά την κατάκτηση της πόλης δημιουργήθηκε το Σαντζάκι, ενώ ο Οθωμανικός στρατός συνέχισε την κατάκτηση του Ουγγρικού εδάφους.

## Παραπομπές


Κατηγορία:Οθωμανική Ουγγαρία
Βουδας
Κατηγορία:Ιστορία της Ουγγαρίας
Βιλαέτι του Αρχιπελάγους

Το **βιλαέτι** ή **αγιαλέτι** ή **μπεηλερμπεηλίκι των νήσων της Άσπρης Θάλασσας** όπου Άσπρη Θάλασσα το Αιγαίο Πέλαγος και ακόμα **Νομαρχία Νήσων του Αρχιπελάγους**, όπως και **βιλαέτι του Αρχιπελάγους** (οθωμανικά τουρκικά: ولايت جزائر بحر سفيد, *Vilâyet-i Cezair-i Bahr-i Sefid*) ήταν διοικητική διαίρεση της Οθωμανικής Αυτοκρατορίας. Παρόλο που λεγόταν των νήσων περιλάμβανε και χερσαία σαντζάκια διάσπαρτα στην Αυτοκρατορία Διοικούνταν από τον Καπουδάν Πασά, τον αρχιναύαρχο του οθωμανικού στόλου.

Δημιουργήθηκε το 1554 κι άλλαξε σύσταση πολλές φορές έως το 1912, όταν τα Δωδεκάνησα καταλήφθηκαν από τον Ιταλικό στρατό. Το 1600 αναφέρεται ότι είχε 13 σαντζάκια, 1500 περίπου τιμάρια και 130 περίπου ζιαμέτια.

## Σαντζάκια
Το 1554 είχε τα εξής Σαντζάκια:
* Σαντζάκι της Καλλίπολης
* Σαντζάκι της Ρόδου
* Σαντζάκι του Ευρίπου
* Σαντζάκι της Μυτιλήνης

Μετέπειτα προστέθηκαν τα παρακάτω Σαντζάκια:
* Σαντζάκι του Κοτζάελι
* Σαντζάκι της Μπίγα
* Σαντζάκι της Σούγλα
* Σαντζάκι της Ναυπάκτου
* Σαντζάκι του Κάρλελι (Αιτωλοακαρνανία)
* Σαντζάκι του Μυστρά
* Σαντζάκι της Κύπρου 

Τον 17ο αιώνα προστέθηκαν:
* Σαντζάκι της Χίου
* Σαντζάκι της Νάξου
* Σαντζάκι της Άνδρου 

Το 1864 αποτελούνταν μόνο από τα εξής σαντζάκια:
* Σαντζάκι της Χίου
* Σαντζάκι της Μυτιλήνης
* Σαντζάκι της Ρόδου
* Σαντζάκι της Λήμνου

Το 1884 αποτελούνταν από τα νησιά η Νίσυρος με 4 μικρότερα νησάκια, η Κάλυμνος με 9 μικρότερα νησιά, η Αστυπάλαια με 11 μικρότερα νησιά, και η Κως με 4 ακόμα νησάκια.

## Παραπομπές


Κατηγορία:Βιλαέτια της Οθωμανικής Αυτοκρατορίας στην Ευρώπη
Κατηγορία:Τουρκοκρατία
Κατηγορία:Ιστορία του Αιγαίου Πελάγους
Φιλίπ Παολί

Ο **Φιλίπ Παολί** (γεννήθηκε στις 3 Ιανουαρίου 1995 στην Βηρυτό) είναι Λιβανέζος ποδοσφαιριστής, ο οποίος αγωνίζεται ως επιθετικός για λογαριασμό της δεύτερης ομάδας της Ολιμπίκ Λυών.

## Καριέρα
Είναι απόφοιτος της ποδοσφαιρικής ακαδημίας Ατλετικό ΣΚ του Λιβάνου. Εκπαιδεύτηκε, επίσης, στον στίβο, άθλημα στο οποίο σημείωσε αρκετές νίκες σε εθνικό επίπεδο στην ηλικιακή κατηγορία των νέων.
Σε ηλικία 17 ετών, ο Φιλίπ Παολί κλήθηκε από τον ομοσπονδιακό τεχνικό του Λιβάνου, Τέο Μπύκερ, στην Εθνική Λιβάνου για μια φιλική αναμέτρηση απέναντι στην Αυστραλία στις 6 Σεπτεμβρίου 2012, αναμέτρηση στην οποία εισήλθε ως αλλαγή στο 59ο λεπτό 
Εντάχθηκε στην ομάδα U-19 της Ολιμπίκ Λυών στη διάρκεια του καλοκαιριού του 2012, ενώ στη συνέχεια επέστρεψε στον Λίβανο προκειμένου να ολοκληρώσει τις εκεί σπουδές του.

## Παραπομπές


## Εξωτερικοί Σύνδεσμοι
*http://www.soccerway.com/players/philippe-paoli/264922/
*http://www.footballdatabase.eu/football.joueurs.philippe.paoli.178978.en.html
*http://fr.wikipedia.org/wiki/Philippe_Paoli
*http://www.athleticosc.com/

Κατηγορία:Λιβανέζοι ποδοσφαιριστές
Κατηγορία:Ποδοσφαιριστές Εθνικής Λιβάνου
Κατηγορία:Ποδοσφαιριστές Ολιμπίκ Λιονναί
Κατηγορία:Επιθετικοί ποδοσφαιριστές
Κατηγορία:Λιβανέζοι αθλητές του στίβου
Γκονσάλο Μπεγιόσο

Ο **Γκονσάλο Μπεγιόσο**, ισπανική: **Gonzalo Belloso** (γεννημένος στις 30 Μαρτίου 1974 στο Ροσάριο) είναι Αργεντινός ποδοσφαιριστής, ο οποίος αγωνίζεται στην θέση του επιθετικού. Αυτό τον καιρό είναι άνεργος καθώς λύθηκε η συνεργασία του με την Ροσάριο Σεντράλ, ομάδα της Πριμέρα Ντιβιζιόν Αργεντινής, τον Ιούλιο του 2008.

Ο Μπεγιόσο είχε τρία περάσματα από τις αργεντίνικες Λανούς (όπου κατέκτησε το 1996 το Κόπα Κονμεμπόλ) και Ροσάριο Σεντράλ. Στην Αργεντινή, αγωνίστηκε, επίσης, με τις Ράσινγκ Κλουμπ ντε Αβεγιανέδα και Κολόν ντε Σάντα Φε.

Ο Μπεγιόσο αγωνίστηκε, ακόμη, με αριθμό ομάδων εκτός Αργεντινής, όπως η Κομπρελόα στη Χιλή, η ΡΚ Στρασμπούρ στη Γαλλία, η Κρους Ασούλ στο Μεξικό, η Ολίμπια στην Παραγουάη και η θαμόρα ΚΦ στην Ισπανία.

## Εξωτερικοί Σύνδεσμοι
*  Στατιστικά στην Πριμέρα Ντιβιζιόν Αργεντινής
* Στατιστικά στο Football-Lineups

Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κλουμπ Ατλέτικο Λανούς
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Κρους Ασούλ
Κατηγορία:Ποδοσφαιριστές Κλουμπ Ολίμπια
Κατηγορία:Ποδοσφαιριστές Ροσάριο Σεντράλ
Κατηγορία:Ποδοσφαιριστές Ράσινγκ Κλουμπ
Κατηγορία:Ποδοσφαιριστές Κλουμπ Ατλέτικο Κολόν